CELEX: 62011CA0226
Language: bg
Date: 2012-12-13 00:00:00
Title: Дело C-226/11: Решение на Съда (втори състав) от 13 декември 2012 г. (преюдициално запитване от Cour de cassation — Франция) — Expedia Inc./Autorité de la concurrence и др. (Конкуренция — Член 101, параграф 1 ДФЕС — Картел — Съществен характер на ограничение — Регламент (ЕО) № 1/2003 — Член 3, параграф 2 — Национален орган за защита на конкуренцията — Практика, която може да засегне търговията между държавите членки — Разследване и санкция — Ненадвишаване на праговете на пазарни дялове, посочени в известието de minimis — Ограничения на конкуренцията по цел)

9.2.2013   
            
            
               BG
            
            
               Официален вестник на Европейския съюз
            
            
               C 38/6
            
         Решение на Съда (втори състав) от 13 декември 2012 г. (преюдициално запитване от Cour de cassation — Франция) — Expedia Inc./Autorité de la concurrence и др.
   (Дело C-226/11) (1)
   
   (Конкуренция - Член 101, параграф 1 ДФЕС - Картел - Съществен характер на ограничение - Регламент (ЕО) № 1/2003 - Член 3, параграф 2 - Национален орган за защита на конкуренцията - Практика, която може да засегне търговията между държавите членки - Разследване и санкция - Ненадвишаване на праговете на пазарни дялове, посочени в известието de minimis - Ограничения на конкуренцията по цел)
   2013/C 38/05
   Език на производството: френски
   
      Запитваща юрисдикция
   
   Cour de cassation
   
      Страни в главното производство
   
   
      Жалбоподател: Expedia Inc.
   
      Ответници: Autorité de la concurrence, Ministre de l'Économie, de l'Industrie et de l'Emploi, Société nationale des chemins de fer français (SNCF), Voyages-SNCF.Com, Agence Voyages-SNCF.Com, VFE Commerce, IDTGV
   
      Предмет
   
   Преюдициално запитване — Cour de cassation (Франция) — Тълкуване на член 101, параграф 1 от ДФЕС и на член 3, параграф 2 от Регламент (ЕО) № 1/2003 на Съвета от 16 декември 2002 година относно изпълнението на правилата за конкуренция, предвидени в членове 81 и 82 от Договора (ОВ L 1, 2003 г., стp. 1; Специално издание на български език, 2007 г., глава 8, том 1, стр. 167) — Съотношение между членове 101 и 102 от ДФЕС и националните законодателства в областта на конкуренцията — Възможност за юрисдикциите и националните органи за защита на конкуренцията да преследват и да санкционират картел, който може да засегне търговията между държавите членки, но не надвишава определените от Комисията прагове на пазарни дялове — Картел с антиконкурентна цел
   
      Диспозитив
   
   Член 101, параграф 1 ДФЕС и член 3, параграф 2 от Регламент (ЕО) № 1/2003 на Съвета от 16 декември 2002 година относно изпълнението на правилата за конкуренция, предвидени в членове 81 [ЕО] и 82 [ЕО], трябва да бъдат тълкувани в смисъл, че допускат национален орган за защита на конкуренцията да прилага член 101, параграф 1 ДФЕС по отношение на споразумение между предприятия, което може да засегне търговията между държави членки, но което не достига определените от Комисията прагове в нейното Известие относно споразуменията с незначителен ефект, при условие че това споразумение съставлява съществено ограничение на конкуренцията по смисъла на тази разпоредба.
   
      (1)  ОВ C 211, 16.7.2011 г.